વિશ્વ માટે વર્તમાન સમયે ગ્લોબલ વોર્મિંગ, આતંકવાદ સાથે કોઇ સમસ્યા સૌથી વધુ ચિંતાજનક હોય તો તે વસ્તી વધારાની છે. વિશ્વની કુલ વસતિનો આંક ૭ અબજ ૨ કરોડ ઉપર પહોંચી ગયો છે. ભારતની કુલ વસતિ ૧.૨ અબજ છે જે અમેરિકા, પાકિસ્તાન, ઇન્ડોનેશિયા, બ્રાઝિલ અને બાંગલાદેશ જેવા દેશોની કુલ વસતિની સમકક્ષ છે. ૧૧ જુલાઇના વિશ્વભરમાં 'વિશ્વ વસ્તી દિવસ'ની ઉજવણી કરવામાં આવી રહી છે ત્યારે કૂદકેને ભૂસકે વધી રહેલી વસ્તી ભારત માટે ચોક્કસ ચિંતાજનક છે. વિશ્વમાં સૌથી વધુ વસતિ ધરાવતા દેશમાં ચીન ૧૩૭.૦૮ કરોડ સાથે મોખરે, ભારત ૧૨૭.૩૮ કરોડ સાથે બીજા અને અમેરિકા ૩૨.૧૩ કરોડની વસતિ સાથે ત્રીજા ક્રમે છે. આમ, વિશ્વની કુલ વસતિના ૧૮.૯% ચીનમાં, ૧૭.૬% ભારતમાં, ૪.૪૩ % અમેરિકામાં, ૨.૦૧ % રશિયમાં, ૧.૭૫% જાપાનમાં વસે છે.